**ӨЗАРА ЫНТЫМАҚТАСТЫҚ ТУРАЛЫ МЕМОРАНДУМ**

**(29.12.2022 жылы қол қойылған)**

**Қазақстан Республикасы Білім және ғылым министрлігінің шаруашылық жүргізу құқығындағы республикалық мемлекеттік кәсіпорны** М.А. Айтхожин атындағы Молекулалық биология және биохимия институты, бір жағынан **және «Кенжеғали Сағадиев атындағы Халықаралық бизнес университеті» (UIB) екiншi жағынан, төмендегідей келісімге келді:**

**ТАРАПТАРДЫҢ МІНДЕТТЕРІ ЖӘНЕ ӨЗАРА ӘРЕКЕТІ**

Құрмет, тәуелсіздік, теңдік және өзара түсіністік қағидаттарын басшылыққа ала отырып, Тараптар келесі іс-шараларды қолдауға және келісілгендей жүзеге асыруға құқылы:

* UIB базасында, сондай-ақ UIB -дың профессорлық-оқытушылық құрамын тарта отырып, Институт базасында кәсіпорын үшін кадрларды бірлесіп оқыту, қайта даярлау және біліктілігін арттыру жұмыстарын жүргізу;
* Мамандарды оқыту нәтижелері туралы ақпарат пен материалдармен бөлісу;
* Ынтымақтастық нәтижелерін ұлттық және халықаралық басылымдарда жариялау;
* Персоналды оқыту және ынтымақтастық бағдарламалары бойынша білім беру бағдарламаларын әзірлеу және жетілдіру;
* Студенттер мен мамандарды даярлаудың өзекті мәселелері бойынша семинарлар, шеберлік сыныптары, тренингтер ұйымдастыру;
* Институт базалары мен құрылымдық бөлімшелерінде UIB студенттерінің тәжірибеден өтуіне ықпал ету;
* Институт құрылымдық бөлімшелерінде UIB түлектерін жұмысқа орналастыруға жәрдемдесу.